Il-Kap tal-Imperium Ewropa Norman Lowell kompla żied l-għadd ta’ voti mill-elezzjonijiet Ewropej ta’ ħames snin ilu hekk kif fl-elezzjoni tal-bieraħ huwa kiseb 6,205 voti. Fl-elezzjoni ta’ ħames snin ilu, huwa kien irdoppja l-voti li kien ġab fil-ħames snin ta’ qabel. Min-naħa tiegħu, il-kandidat indipendenti Żaren Bonici tal-Partit tal-Ajkla kiseb 1,208 voti. Il-kandidati ta’ Alleanza Bidla kisbu bejniethom 1,015-il vot mingħajr l-għadd ta’ Għawdex waqt li l-kandidat tal-Partit Liberali Jean Pierre Sammut kiseb 200 vot.